Diari Oficial de la Generalitat Valenciana


Sumari del DOGV 7453, del 29-01-2015 (2015/559)

RESOLUCIÓ de 16 de gener de 2015, del conseller de Presidència i Agricultura, Pesca, Alimentació i Aigua, per la qual s'aprova la modificació de l'escut del municipi de Torás.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/559


Data del document
:   16-01-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Torás
    * municipi
    * heràldica
    * bandera
    * administració local

RESOLUCIÓ de 16 de gener de 2015, del conseller de Presidència i Agricultura, Pesca, Alimentació i Aigua, per la qual s'aprova la modificació de l'escut del municipi de Torás.  
 [2015/559]  
El municipi de Torás (Castelló), en sessió realitzada pel Ple de l'Ajuntament en data 4 de setembre de 2014 ha estimat convenient modificar el seu escut municipal aprovat mitjançant una Resolució de 3 de desembre de 2002, del conseller de Justícia i Administracions Publiques (DOCV 4398 de data 13.12.2002), d'acord amb l'informe emes pel Consell Tècnic d'Heràldica i Vexil·lologia, en sessió de data 19 de juliol de 2013, perquè el represente i simbolitze.  
Per això, d'acord amb les facultats que li conferixen les disposicions en vigor, va elevar per a la seua modificació la corresponent proposta.  
El Consell Tècnic d'Heràldica i Vexil·lologia va emetre dictamen favorable de data 31 d'octubre de 2014 a la proposta de modificació de l'escut municipal, així com a la seua representació gràfica.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de Règim Local de la Comunitat Valenciana i articles 13 i següents del Decret 116/1994, de 21 de juny, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per estos motius, i fent ús de les atribucions conferides per la legislació vigent, resolc:  
  
Aprovar la modificació de l'escut adoptat pel municipi de Torás (Castelló), que queda organitzat de la manera següent:  
Escut quadrilong de punta redona.  
En camp d'or, quatre toros de sable, posats de dos en dos, afrontats, i els dos de baix sedents i tacats d'argent.  
En abisme, un cercle d'atzur amb una torre d'or, maçonada i aclarida de sable.  
Al timbre, corona reial oberta, segons tradició del Regne de València.  
  
Contra esta resolució que posa fi a la via administrativa, de conformitat amb el que establix l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació o publicació, si és el cas, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i haurà de requerir prèviament perquè s'anul·le o revoque el present acte, en el termini de dos mesos comptats des de l'endemà de la seua notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.  
Tot això sense perjuí que els interessats puguen exercitar qualsevol altra via que estimen oportuna.  
  
València, 16 de gener de 2015.- El conseller de Presidència i Agricultura, Pesca, Alimentació i Aigua: José Císcar Bolufer.